stanford-oval/wikipedia huggingface dataset:
לילה של אלופים (2014)

| לילה של אלופים (2014)>  הפוסטר הרשמי של האירוע בכיכובם של ג'ון סינה וברוק לסנר.מידע |
| --- | --- | --- |
ארגון: WWE
תאריך: 21 בספטמבר 2014
עיר: נאשוויל, טנסי
אולם: ברידג'סטון ארנה
מספר צופים: 11,000
שיר (י) הנושא: "Night of Gold" בביצוע $CFO
ספונסר (ים): Diet Mountain Dew
סיסמה פרסומית: .Rematch. Resolve. Redemption
סדרת אירועי שלם וצפה של ה-WWE
| :NXT TakeOverFatal 4-Way | לילה של אלופים (2014) | גיהנום בכלוב |
סדרת אירועי לילה של אלופים
| 2013 | לילה של אלופים (2014) | 2015 |
לילה של אלופים (2014) היה אחד מאירועי השלם וצפה של ארגון ההיאבקות האמריקאי, ה-WWE, ששודר בערוץ של ה-WWE Network. האירוע נערך ב-21 בספטמבר 2014 בברידג'סטון שבנאשוויל, טנסי. האירוע היה האירוע השמיני בסדרת אירועי לילה של אלופים.
שמונה קרבות התנהלו באירוע. בקרב המרכזי, ג'ון סינה ניצח את ברוק לסנר בפסילה לאחר שסת' רולינס הפריע; לעומת זאת, לסנר שמר על אליפות ה-WWE העולמית במשקל כבד. עוד ברשימת הקרבות, AJ לי ניצחה את ניקי בלה ופייג' בקרב משולש וזכתה באליפות הדיוות בפעם השלישית בקריירה, והמיז ניצח את דולף זיגלר וזכה באליפות הבין יבשתית.
שיעור הקנייה של האירוע בטלוויזיה היה 48,000 (לא כולל צפיות דרך ערוץ ה-WWE Network), נתון נמוך משיעור הקנייה של אירוע לילה של אלופים של השנה הקודמת אשר עמד על 175,000.
עלילות

האירוע כלל קרבות שנבעו מעלילות מתוסרטות גם מ-Raw וגם מסמאקדאון.
באירוע סאמרסלאם, ברוק לסנר ניצח את ג'ון סינה וזכה באליפות ה-WWE העולמית במשקל כבד. ב-19 באוגוסט בפרק של התוכנית Main Event, טריפל H, הודיע שסינה מימש את סעיף הקרב החוזר על התואר וכתוצאה מכך הוא יתמודד מול לסנר באירוע לילה של אלופים.
באירוע סאמרסלאם, פייג' ניצחה את AJ לי וזכתה באליפות הדיוות. ב-1 בספטמבר בפרק של התוכנית Raw, סטפני מקמהן, הבטיחה לניקי בלה קרב על התואר באירוע לילה של אלופים, אך הן נקטעו על ידי AJ לי, שהזכירה לסטפני שמגיע לה קרב חוזר על התואר. ב-5 בספטמבר, סטפני החליטה שפייג' תגן על אליפות הדיוות נגד AJ לי וניקי בלה בקרב משולש באירוע לילה של אלופים.
באירוע סאמרסלאם, דולף זיגלר ניצח את המיז וזכה באליפות הבין יבשתית. לילה לאחר מכן בפרק של התוכנית Raw, השניים התמודדו זה מול זה בקרב חוזר, שבו המיז ניצח כתוצאה מספירת חוץ; לעומת זאת, זיגלר שמר על תוארו, מכיוון שחגורת אליפות לא יכולה להחליף ידיים כתוצאה מספירת חוץ. ב-2 בספטמבר בפרק של התוכנית Main Event, נודע על קיומו של קרב חוזר נוסף בין השניים לאירוע לילה של אלופים.
ב-25 באוגוסט בפרק של התוכנית Raw, סזארו ניצח את רוב ואן דאם בקרב אשר קבע את זהות הטוען לכתר לאליפות ארצות הברית של שיימוס. בעקבות זאת, קרב על התואר בין שיימוס לסזארו נקבע לאירוע לילה של אלופים.
ב-18 באוגוסט בפרק של התוכנית Raw, מארק הנרי תקף את רוסב, שהשיב מלחמה ב-1 בספטמבר, כשתקף את אותו הנרי במהלך קרב של הנרי וביג שואו נגד אריק רואן ולוק הארפר. ב-5 בספטמבר בפרק של התוכנית סמאקדאון, הנרי איתגר את רוסב לקרב יחידים באירוע לילה של אלופים. לאנה, נענתה לאתגר זה בחיוב בשמו של רוסב.
ב-18 באוגוסט בפרק של התוכנית Raw, גולד וסטארדאסט ניצחו את האוסוס (ג'יי אוסו וג'ימי אוסו) בקרב זוגות שאינו היה על אליפות הזוגות של ה-WWE. שבוע לאחר מכן, גולדאסט וסטארדאסט ניצחו את האוסוס בקרב על חגורות האליפות כתוצאה מספירת חוץ, כשלאחר מכן הם תקפו את האוסוס; לעומת זאת, האוסוס שמרו על חגורות האליפות, מכיוון שחגורת אליפות לא יכולה להחליף ידיים כתוצאה מספירת חוץ. במשך השבועות, גולדאסט וסטארדאסט המשיכו לתקוף את האוסוס לאחר הקרבות שלהם, ואף גרמו לפציעת רגלו של ג'יי אוסו. ב-8 בספטמבר, נקבע שהאוסוס יגנו על אליפות הזוגות של ה-WWE נגד גולד וסטארדאסט באירוע לילה של אלופים.
ב-1 בספטמבר בפרק של התוכנית Raw, כריס ג'ריקו העליב את רנדי אורטון במהלך הפינה שלו, Highlight Reel. שבוע לאחר מכן, אורטון תקף את ג'ריקו, שנזקק לטיפול רפואי לאחר שהפסיד לבריי וויאט בקרב כלוב. ב-9 בספטמבר, קרב בין ג'ריקו לאורטון נקבע לאירוע לילה של אלופים.
אירוע

| --- | --- |

תפקיד:: שם:
צוות השידור באנגלית: מייקל קול
צוות השידור באנגלית: ג'רי לולר
צוות השידור באנגלית: ג'ון "בראדשו" לייפילד
צוות השידור באנגלית: טיילר האברד
צוות השידור באנגלית: בריאן קלי
צוות השידור בספרדית: קרלוס קבררה
מראיין: ביירון סקסטון
כרוזים: ליליאן גרסיה
כרוזים: ג'סטין רוברטס
שופט: מייק קיודה
פאנל לפני האירוע: רנה יאנג
פאנל לפני האירוע: בוקר טי
פאנל לפני האירוע: ביג שואו
פאנל לפני האירוע: אלכס ריילי
במהלך המופע המקדים לאירוע, כריסטיאן חזר כדי להנחות את הפינה שלו, The Peep Show, כשכריס ג'ריקו היה האורח שלו.
אירוע > קרבות מקדימים

האירוע עצמו נפתח בקרב שבו האוסוס (ג'יי אוסו וג'ימי אוסו) הגנו על אליפות הזוגות של ה-WWE נגד גולדאסט וסטארדאסט. אלופי הזוגות שלטו לאורך הקרב עד שג'יי ניסה לבצע על סטארדאסט את מהלך הסמואן ספלאש, אך במקום זאת הוא נפל על ברכו של סטארדאסט, שהניף אותה לגובה. סטארדאסט ניצל זאת לטובתו וביצע הצמדה מוצלחת לספירת שלוש, שהקנתה לו ולגולדאסט זכייה בחגורות אליפות הזוגות.
אז, שיימוס הגן על אליפות ארצות הברית נגד סזארו. בסיום, שיימוס ביצע על סזארו את מהלך הברוג קיק כדי להשיג את הניצחון בקרב והגנה מוצלחת על התואר.
בקרב שבא לאחר מכן, דולף זיגלר (שלווה לקרב על ידי R-טרות') הגן על האליפות הבין יבשתית נגד המיז (שלווה לקרב על ידי ה"כפיל" שלו, דמיאן מיזדאו). המיז הצמיד את זיגלר לניצחון תוך כדי שהוא אחז במכנסיו של האחרון ובעקבות זאת הוא זכה באליפות הבין יבשתית בפעם הרביעית בקריירה שלו.
בקרב הרביעי, רומן ריינס התמודד מול סת' רולינס. הקרב בוטל יום לפני האירוע, כשריינס הובהל לבית החולים עקב קילה, שמנע ממנו להתחרות. רולינס עשה את דרכו לזירה כדי לנצח כתוצאה מפרישה. בעוד שהיה בזירה, דין אמברוז תקף את רולינס. האות'וריטי הגיחו מאחורי הקלעים כדי להפריד בין השניים ולהשיב את הסדר על כנו. לאחר מכן, צוות האבטחה אזק את ידיו של אמברוז מאחורי גבו וליווה אותו מחוץ לאולם.
לאחר מכן, רוסב (שלווה לקרב על ידי לאנה) התמודד מול מארק הנרי. במהלך הקרב, הנרי ביצע על רוסב את מהלך הסיום שלו, The World's Strongest Slam, אך לא הצליח להצמיד אותו. מנגד, רוסב ביצע על הנרי את מהלך ההכנעה שלו, The Accolade, שהספיק לו כדי להכניע אותו לניצחון.
בקרב שבא לאחר מכן, רנדי אורטון התמודד מול כריס ג'ריקו. בסיום, ג'ריקו ביצע על אורטון את מהלך הקודברייקר, אך האחרון הצליח לצאת מניסיון ההצמדה שבא לאחר מכן. בזמן שג'ריקו קפץ מהחבל העליון, אורטון ביצע עליו את מהלך הסיום שלו, ה-RKO ולאחר מכן הצמיד אותו לניצחון.
בקרב הלפני אחרון, פייג' הגנה על אליפות הדיוות נגד ניקי בלה ו-AJ לי בקרב משולש. בסיום, AJ לי לא הותירה לפייג' דבר מלבד להיכנע למהלך ה-Black Widow, שגרם לה לנצח בקרב ולזכות באליפות הדיוות. כתוצאה מזכייה זו בתואר, AJ לי השוותה את שיא ההחזקות ביחד עם איב טורס, עם שלוש זכיות כל אחת.
אירוע > הקרב המרכזי

בקרב המרכזי, ברוק לסנר הגן על אליפות ה-WWE העולמית במשקל כבד נגד ג'ון סינה. סינה ביצע את מהלך האטיטיוד אדג'סטמנט, אך לסנר הצליח לצאת כשנייה אחת בלבד לאחר ניסיון ההצמדה שבא לאחר מכן. לסנר ביצע על סינה ארבע פעמים את מהלך ההכנעה שלו, הקימורה לוק, אך סינה הצליח להגיע אל חבלי הזירה כדי לשבור את המהלך כל פעם מחדש. סינה ביצע על לסנר את מהלך ה-AA פעם נוספת, אך הפעם האחרון יצא מניסיון ההצמדה לאחר שתי שניות. סינה המשיך אל עבר ביצוע מהלך ההכנעה שלו, ה-STF, מנגד, לסנר הצליח לצאת מהכנעה זו. בתגובה, לסנר ביצע בפעם החמישית את מהלך הקימורה לוק, אבל סינה הצליח להתחמק מכך, כשהטיח את לסנר בפינת הזירה. סינה ניצל את המומנטום כדי לבצע בפעם השלישית את מהלך ה-AA ואז בפעם השנייה את מהלך ה-STF, אך גם הפעם לסנר הצליח להגיע אל חבלי הזירה. סינה הצליח לבצע בפעם הרביעית את מהלך ה-STF, אך הוא איפשר ללסנר לצאת מהאחיזה, כשהוא סירב להיכנע. ברגעי הסיום של הקרב, סינה ביצע על לסנר את מהלך ה-AA בפעם הרביעית. כשסינה התקדם כדי להצמיד את לסנר, סת' רולינס הגיע ותקף את סינה בעזרת מזוודת כסף בבנק שלו, שגרמה לפסילת הקרב. רולינס תקף את לסנר בעזרת מהלך הקורב סטומפ ולאחר מכן ניסה לפדות את החוזה במזוודה שלו. מנגד, סינה תקף אותו לפני שהקרב יצא לדרך. לאחר מכן, לסנר ביצע על סינה את מהלך ה-F-5, שסגר את האירוע.
תוצאה לאורך זמן

לילה לאחר מכן בפרק של התוכנית Raw, המיז הגן על האליפות הבין יבשתית נגד דולף זיגלר בקרב חוזר מהאירוע לילה של אלופים. זיגלר זכה בחזרה בתואר לאחר שעשה בדיוק מה שהמיז עשה, כשזכה בחגורת האליפות - הצמיד אותו לניצחון תוך כדי אחיזה במכנסיים.
במהלך ריאיון עם מייקל קול, טריפל H בישר על קיום קרב באטל רויאל ב-26 בספטמבר בפרק של התוכנית סמאקדאון, כשהמנצח בו קיבל קרב על האליפות הבין יבשתית נגד זיגלר באותו הערב.
ביקורות

האירוע זכה לרוב ביקורות חיוביות בקרב המבקרים והצופים.
הקרב בין שיימוס לסזארו היה זה שזכה לשבחים הרבים. ג'יימס קאלדוול מהאתר PWTorch.com העניק לקרב המרכזי ציון של 3.75 מתוך 5 כוכבים. הוא כינה את קרב זה כ"קרב סולידי". לעומת זאת, הוא הלין על שינויי האלופים של האליפות הבין יבשתית ושל אליפות הדיוות.
העיתונאי של Wrestling Observer Newsletter, דייב מלצר, קרא לקרב על אליפות ארצות הברית ולקרב בין אורטון לג'ריקו "קרבות מצוינים".
תוצאות

| מס' | תוצאות | התניות | זמן |
| --- | --- | --- | --- |
| 1 | גולד וסטארדאסט ניצחו את האוסוס (ג'יי אוסו וג'ימי אוסו) (א) | קרב זוגות על אליפות הזוגות של ה-WWE | 12:47 |
| 2 | שיימוס (א) ניצח את סזארו | קרב יחידים על אליפות ארצות הברית | 13:06 |
| 3 | המיז (עם דמיאן מיזדאו) ניצח את דולף זיגלר (א) (עם R-טרות') | קרב יחידים על האליפות הבין יבשתית | 08:25 |
| 4 | סת' רולינס ניצח את רומן ריינס בפרישה | קרב יחידים | לא ידוע |
| 5 | רוסב (עם לאנה) ניצח את מארק הנרי בהכנעה | קרב יחידים | 07:20 |
| 6 | רנדי אורטון ניצח את כריס ג'ריקו | קרב יחידים | 16:23 |
| 7 | AJ לי ניצחה את ניקי בלה ופייג' (א) בהכנעה | קרב משולש על אליפות הדיוות | 08:41 |
| 8 | ג'ון סינה ניצח את ברוק לסנר (א) (עם פול היימן) בפסילה | קרב יחידים על אליפות ה-WWE העולמית במשקל כבד | 14:21 |
(א) - מתייחס למתאבק/מתאבקים שהגיעו לקרב כאלוף/אלופים P - מציין שהקרב התקיים במופע המקדים לאירוע
הערות שוליים

↑  נתוני שיעורי הקנייה של האירועים באטלגראונד, סאמרסלאם ולילה של אלופים 2014
↑  הביקורת של ג'יימס קאלדוול אתר PWTorch.com
↑  גולד וסטארדאסט ניצחו את האוסוס והפכו לאלופי הזוגות החדשים של ה-WWE
↑  שיימוס ניצח את סזארו ושמר על אליפות ארצות הברית
↑  המיז ניצח את זיגלר והפך לאלוף הבין יבשתי החדש
↑  רוסב ניצח את מארק הנרי
↑  אורטון ניצח את ג'ריקו
↑  AJ לי ניצחה את פייג' וניקי בלה והפכה לאלופת הדיוות החדשה
↑  סינה ניצח את אלוף ה-WWE העולמי במשקל כבד, לסנר בפסילה
מבט פנימי על הברידג'סטון ארנה לפני שהאירוע החל
דין אמברוז מלווה מחוץ לאולם על ידי צוות האבטחה לאחר שתקף את סת' רולינס
מייקל טרבינו

| --- | --- |
מייקל טרבינו
מייקל טרבינו
 לידה:  25 בינואר 1985 (בן 39) מונטבלו, מחוז לוס אנג'לס, קליפורניה, ארצות הברית ארצות הברית
 מדינה:  ארצות הברית 
 תקופת הפעילות:  מ-2005
 מקום לימודים:  Don Bosco Technical Institute 
 פרופיל ב-IMDb
 
מייקל אנתוני טרבינו (באנגלית: Michael Anthony Trevino; נולד ב-25 בינואר 1985) הוא שחקן אמריקאי. ידוע בעיקר בשל גילום דמותו של טיילר לוקווד בסדרה "יומני הערפד" ובגילום דמותו בשל קייל ולנטי בסדרה "רוזוול, ניו מקסיקו".
ביוגרפיה

טרבינו נולד בעיר מונטבלו, קליפורניה ומאוחר יותר עברה משפחתו לעיר סנטה קלריטה בקליפורניה. אמו ילידת העיר סקטקס במקסיקו ואביו נולד בעיר פרזנו שבקליפורניה למהגרים מקסיקנים.
קריירה

בתחילת הקריירה שלו ביצע טרבינו הופעות אורח בסדרות כמו "גבירתי הנשיא", "ללא עקבות", "CSI: מיאמי" ו"בונז". מאוחר יותר הוא גם השתתף בסדרות "מכושפות" ו-"90210".
החל משנת 2009 טרבינו גילם את דמותו של טיילר לוקווד בסדרת הדרמה העל-טבעית "יומני הערפד" ברשת The CW, את תפקיד זה עשה למשך כל שמונה עונותיה של הסדרה עד לסיומה ב-2017. בשנת 2013 שב להופעת אורח בדמותו של טיילר לוקווד בסדרת ההמשך "המקוריים".
אתר האינטרנט BuddyTV דירג אותו במקום ה-48 ברשימת הגברים הסקסיים בטלוויזיה לשנת 2010, שנה לאחר מכן עלה בדירוג למקום ה-21. ב-2012 דורג במקום ה-38 ברשימה.
החל משנת 2019, משחק טרבינו בסדרת הדרמה והמדע-בדיוני "רוזוול, ניו מקסיקו" של רשת The CW, המבוססת של סדרת הספרים "תיכון רוזוול" מאת הסופרת מלינדה מץ. טרבינו מגלם בסדרה את קייל ולנטי, רופא ובנה של השריף המקומית.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2012 | The Factory | טד |  |
| 2017 | Out of Control | בנט קייזר |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2005 | סאמרלנד | טום | פרק: "I Am the Walrus" |
| 2005 | מכושפות | אלאסטיר | פרק: "Malice in Wonderland" |
| 2005 | גבירתי הנשיא | קווין | פרק: "Rubie Dubidoux and the Brown Bound Express" |
| 2006 | ללא עקבות | קרטר קולינס | פרק: "White Balance" |
| 2006 | נמלטים | שוטר | פרק: "Otis" |
| 2006 | פשע מן העבר | זאק | פרק: "Rampage" |
| 2006 | CSI: מיאמי | מת'יו באטרה | פרק: "Come as You Are" |
| 2006 | בונז | גרהאם הסטינגס | פרק: "The Headless Witch in the Woods" |
| 2006 | Cow Belles | ג'קסון מיד | סרט מקורי של ערוץ דיסני |
| 2007 | קיין | ג'יימי וגה | תפקיד ראשי; 13 פרקים |
| 2008-2007 | הנובוריצ'ים | ברנט | 5 פרקים |
| 2008 | 90210 | אוזי קרדוזה | 3 פרקים |
| 2009 | CSI | דייב הנקל | פרק: "Turn, Turn, Turn" |
| 2009 | המנטליסט | ברנדון פאלטון | פרק: "A Dozen Red Roses" |
| 2009 | CSI: ניו יורק | גווין סקידמור | פרק: "Prey" |
| 2009 | Love Finds a Home | ג'ושוע קויל | סרט טלוויזיה של הולמרק |
| 2017-2009 | יומני הערפד | טיילר לוקווד | תפקיד ראשי (עונות 6-1) תפקיד אורח (עונות 8-7); 143 פרקים |
| 2013 | המקוריים | טיילר לוקווד | 2 פרקים |
| 2017 | Sunset Park | ג'ינו | סרט טלוויזיה של טובי |
| 2019-הווה | רוזוול, ניו מקסיקו | קייל ולנטי | תפקיד ראשי (3 עונות); 39 פרקים |
מיפוי רובוטי

מיפוי רובוטי הוא תחום העוסק בראייה ממוחשבת ובקרטוגרפיה.
אחד האתגרים של רובוט אוטונומי הוא לבנות מפה למבנה פנימי או חיצוני לא מוכר ולדעת לזהות את מיקומו במפה. מיפוי רובוטי עוסק במחקר וישום של דרכים לבניית המפה, מיקום הרובוט, בניית מסלולים על גבי המפה, מניעת התנגשויות ועוד. מיפוי רובוטי נמצא בשימוש במוצרים כמו שואב אבק רובוטי ומשחקי מציאות מדומה.
דרך הפעולה

על מנת למקם את עצמו הרובוט נעזר באמצעים פנימיים וחיצוניים.
אמצעים פנימיים הם למשל גלגלי הרובוט. על מנת לדעת את מיקומו המוחלט של הרובוט, ניתן לחשב את המרחק מהנקודה הקודמת על ידי חישוב מספר סיבובי הגלגלים שלו. החיסרון של אמצעי זה הוא בכך שעלולה להיווצר שגיאה מצטברת.
אמצעים חיצוניים לשיערוך המיקום הם חיישנים, מצלמות, לייזר או לידאר. החיסרון של אמצעי זה הוא בהטיה ויזואלית. מקומות שונים יכולים להראות ויזואלית זהים, למשל מסדרונות במבנה.
יצוג המפה

יצוג המפה יכול להיות מטרי או טופולוגי:
ביצוג מטרי, המפה תהיה מרחב דו-ממדי שבו ממוקמים אובייקטים בנקודות מדויקות.
ביצוג טופולוגי המפה היא גרף, כאשר הצמתים הם מקומות, והקשתות מייצגות מרחקים בין מקומות.
ראו גם

רובוט אוטונומי
שואב אבק רובוטי
הערות שוליים

↑  צבר דולב ואלעד דננברג, מחפש את עצמי, באתר מדע גדול, בקטנה, ‏21 במרץ 2023
מאמן זמני

האנזי פליק, שבשנת 2020 זכה עם באיירן מינכן בשישה תארים בעונה אחת כמאמן זמני
בכדורגל, מאמן זמני הוא אדם הנוטל באופן זמני אחריות על קבוצת כדורגל, והופך זמנית למאמן ראשי, בדרך כלל לאחר פיטוריו או עזיבתו של המאמן הראשי. עם זאת, ניתן למנות מאמן זמני גם אם המאמן הרגיל מושעה, חולה, או אינו יכול למלא את תפקידו מכל סיבה.
מאמן זמני מגיע בדרך כלל מתוך מערכת מועדון הכדורגל, כמו עוזר מאמן, מנהל ספורטיבי, מאמן ותיק שאימן את המועדון בעבר, מאמן קבוצת הנוער או שחקן-מאמן.
מינויים קבועים

אם המאמן הזמני מצליח בתפקידו, לעיתים הוא יהפוך לאחר מכן למאמן הראשי הקבוע.
לדוגמה, ב-8 בינואר 2011, רוי הודג'סון פוטר על ידי ליברפול לאחר רצף של תוצאות גרועות, כשהקבוצה התדרדרה למקום ה-12, וקני דלגליש מונה למאמן הזמני של ליברפול לשארית העונה. לאחר המשך עונה מרשימה, שהעלתה את ליברפול למקום השישי בטבלה, דלגליש מונה למאמן הקבוע של ליברפול, בחוזה לשלוש שנים.
בדומה לכך, ב-18 בדצמבר 2018 ז'וזה מוריניו פוטר על ידי מנצ'סטר יונייטד לאחר שהקבוצה הפסידה 1–3 לליברפול וירדה למקום השישי. שחקן העבר של הקבוצה, אולה גונאר סולשיאר, מונה למאמן הקבוצה. כשמנצ'סטר יונייטד עלתה למקום הרביעי בטבלה והעפילה לרבע גמר ליגת האלופות – סולשיאר מונה למאמן קבוע בחוזה לשלוש שנים.
בגרמניה, בקיץ 2019 מונה האנזי פליק לעוזר המאמן בבאיירן מינכן, תחת המאמן הראשי ניקו קובאץ'. בנובמבר 2019 פוטר קובאץ', ופליק מונה במקומו כמאמן עד לתום העונה. הוא זכה עם באיירן באליפות ובגביע הגרמני בעונת 2019/20, לאחר שהצליחה הקבוצה לסגור פער של שבע נקודות ליגה וזכה עם הקבוצה בליגת האלופות, לאחר ניצחון 1–0 במשחק הגמר על פריז סן-ז'רמן. בעקבות הזכייה בטרבל עם באיירן מינכן, זכה פליק בתוארי מאמן השנה של אופ"א ומאמן השנה בגרמניה ב-2020. ב-24 בספטמבר זכה עם באיירן מינכן גם בסופר קאפ האירופי עם ניצחון 1–2 על סביליה הספרדית. שבוע אחר מכן, ב-30 בספטמבר, ניצחה באיירן מינכן 2–3 את בורוסיה דורטמונד במשחק הסופר קאפ הגרמני וזכתה בתואר, ובכך זכה פליק עם באיירן מינכן בחמישה תארים בעונה אחת. בפברואר 2021 הוסיף תואר נוסף השייך לעונת 2020, כשזכה עם הקבוצה בגביע העולם למועדונים והשלים זכייה ראשונה אי-פעם של המועדון בשישה תארים בעונה אחת.
מאידך, טוני פארקס מונה למאמן הזמני של בלקברן רוברס בשש הזדמנויות שונות בין 1986 ל-2004, מבלי שקיבל את תפקיד המאמן הקבוע.
וורו, מונה למאמן הזמני של ולנסיה בשמונה הזדמנויות שונות בין 2008 ל-2023, ומונה למאמן ראשי קבוע רק בין ינואר למאי 2017.
דוגמאות בולטות > הצלחות כמאמן זמני

בנובמבר 2007, סנדי סטיוארט הוביל את סט. ג'ונסטון לזכייה בגביע האתגר הסקוטי לאחר שאינו אותה כמאמן זמני במשחק הגמר בלבד.
ב-4 במרץ 2012, רוברטו די מטאו הפך למאמנהּ של צ'לסי אחרי פיטוריו של וילאש בואש, וב-5 במאי ניצח 2–1 את ליברפול וזכה בגביע האנגלי. ב-19 במאי 2012 הוביל את צ'לסי לניצחון בגמר ליגת האלופות. ביוני אותה שנה הוחתם כמאמן הראשי, אך פוטר בנובמבר ובמקומו הגיע כמאמן זמני רפאל בניטס, שזכה עם הקבוצה בליגה האירופית אך לא מונה למאמן קבוע.
בשנת 2017 זכו יעקב אסייג וכפיר אדרי בגביע המדינה בכדורגל כמאמנים, לאחר שהחליפו את ניסן יחזקאל.
הערות שוליים

↑  "Bayern win Super Cup: Javi Martínez heads extra-time winner against Sevilla". UEFA. 24 בספטמבר 2020. נבדק ב-24 בספטמבר 2020. {{cite news}}:  (עזרה)
↑  "Bayern Munich win Club World Cup for sixth trophy in a year" (באנגלית). Al Jazeera. נבדק ב-2021-02-11.
↑  "Chelsea sack manager Di Matteo". BBC Sport (באנגלית בריטית). נבדק ב-2022-05-25.
↑  "Benitez confident of fan support". BBC Sport (באנגלית בריטית). נבדק ב-2022-05-25.
מאיר בוסאק

| --- | --- |

 לידה:  21 במאי 1912 קרקוב, האימפריה האוסטרו-הונגרית 
 פטירה:  20 בנובמבר 1992 (בגיל 80) ישראל 
 מדינה:  ישראל 
 מקום קבורה:  בית העלמין ירקון 
 מקום לימודים:  אוניברסיטת ורשה 
 שפות היצירה:  פולנית, עברית 
 
מאיר בוסאק לעיתים: בוסק, (בפולנית: Meir Bosak;‏ ה' בסיוון תרע"ב, 21 במאי 1912, קרקוב – כ"ד בחשוון תשנ"ג, 20 בנובמבר 1992) היה היסטוריון, סופר ומשורר ישראלי ממוצא פולני.
תולדות חייו

מאיר בוסאק נולד בשנת 1912 למשפחה קרקובאית ותיקה. התחנך בחדר ובביה"ס "תחכמוני", וסיים את חוק לימודיו בגימנסיה העברית בקרקוב. את השכלתו הגבוהה רכש באוניברסיטת ורשה ובו בזמן היה תלמיד בבית הספר הגבוה למדעי היהדות בוורשה. קיבל תואר מוסמך על עבודתו "תולדות יהדות קרקוב במאה ה-19", בהדרכת פרופ' מאיר בלבן. שימש כמורה בגימנסיה העברית בקרקוב עד פרוץ מלחמת העולם השנייה.
לאחר פלישת הנאצים לקרקוב גורש מאיר בוסאק עם יהודי העיר לגטו קרקוב, ולאחר מכן הועבר למחנה פלאשוב. את שארית המלחמה שרד לאחר שהועבר על ידי אוסקר שינדלר, ידיד המשפחה, למפעל שבניהולו במחנה ברינליץ עד לסיום המלחמה.
בתום מלחמת העולם השנייה שב לקרקוב, ועסק בפעילות ציבורית בקרב שרידי הקהילה היהודית בעיר. בשנת 1946 נשא לאשה את לוסיה לבית פנצר.
עלה לישראל בשנת 1949. בוסאק לימד תנ"ך וספרות בבית הספר התיכון המאוחד רחובות (לימים תיכון דה שליט) במשך שנים רבות. בנוסף, עסק בפעילות ספרותית ענפה .
יצירתו

מאיר בוסאק פרסם למעלה מעשרים קובצי שירה ופרוזה בעברית ובפולנית, מחקרים על תולדות יהדות פולין ומסות על הספרות העברית, שבעקבותיהם זכה בשורה של פרסים: פרס לספרות יפה ע"ש שר-הפנים מ"ח שפירא, פרס רמת-גן לספרות ופרס הפדרציה העולמית של יהודי פולין.
ספריו

בנוגה הסנה (קראקוב: דפוס רנסאנס, תרצ"ג) <אגדות וספורים מחיי א"י>
כוכבי-סמטאות: שירים (תל אביב: מורשת, בהשתתפות ארגון יוצאי קראקוב בישראל, תשי"ג)
ועתה עיני ראתך: שירים (תל אביב: גלים, תשי"ח)
ברקוד כנגד הלבנה: שירים (תל אביב: רננים, תש"ך)
אחר עשרים שנה (תל אביב: אל"ף, תשכ"ג) <שירים>
מול חלל ודממה (תל אביב: אל"ף, תשכ"ו) <שירים>
כעלים ברוח: זכרונות ויומן / משה צ' פרידנר, מאיר בוסאק, יוליוש' פלדמן (תל אביב: חוג ידידי בית הספר הירקון, תשכ"ו)
בשער טחנת הדממה (תל אביב: אל"ף, תשכ"ט) <שירים>
במקדשו של המולך (תל אביב: מאיר בוסאק, 1970) <בהכפלה> <זכרונות מתקופת השואה>
בצאת ארמילוס מהאבן (תל אביב: אל"ף, תשל"ב) <שירים>
בהמוט גשרים (תל אביב: עקד, תשל"ו) <שירים>
סלם וראשו (תל אביב: עקד, תשל"ח 1978) <שירים>
בחצרות מקדשו של שיווה (תל אביב: עקד, תשל"ט 1979) <שירים>
כנפים וחלל (תל אביב: עקד, תשמ"א 1981) <שירים>
בצל מוריה: פואמה (תל אביב: עקד, תשמ"ג 1983)
צמרות בתפילה (תל אביב: עקד, תשמ"ה) <שירים>
בין צללי עיר (תל אביב: עקד, תשמ"ו 1986)
על חבל מתוח: פואמה (תל אביב: עקד, תשמ"ז 1987)
רק דממה פה תתפלל (תל אביב: עקד, תש"ן 1990) <שירים>
שרשים וצמרות: עיונים בספרות ובסביבותיה (תל אביב: עקד, תשנ"א 1990)
מול שער הרחמים (תל אביב: עקד, תשנ"ה 1995) <שירים של המחבר שנפטר בשנת 1992. יצא לזכרו, עם דברים עליו>
לקריאה נוספת > ספרים

יוסף חנני, שחזה מבשרו, תל אביב: עקד, תשמ"ט-1989.
אריה בראונר ונתן גרוס (עורכים), מאיר בוסאק: היסטוריון, סופר, משורר, תל אביב: ארגון יוצאי קרקוב בישראל, תשנ"ד-1993.
לקריאה נוספת > מאמרים

יוסף שה-לבן, "שירת השואה למאיר בוסאק", בתוך: טורים: לחינוך ולהוראה, כרך י"ב-י"ג (1980), עמ' 21–25.
הערות שוליים

↑  מרדכי נאור, כאלה היינו, תל אביב: הקיבוץ המאוחד, 2017
| --- | --- |
בקרת זהויות :  NLI: 987007313412105171  PLWABN: 9810597406005606  BnF: cb14593888m (data)  GND: 1206292911  ISNI: 0000 0000 8154 4624  LCCN: n83052958  NTA: 275417980  VIAF: 74100692   WorldCat (עם VIAF): 74100692
מי שלא רוקד עומד

"מי שלא רוקד עומד" (מוכר כ"מי שלא רוקד עומד!") הוא שיר שהוקלט על ידי הזמרת-יוצרת הישראלית דנה אינטרנשיונל. הוא יצא לאור בספטמבר 1995, בהוצאת חברת התקליטים IMP דאנס בע"מ, כסינגל השלישי והאחרון מתוך אלבום האולפן השלישי ומיני-אלבום הבכורה שלה, איפיטמפה (1995).
השיר דורג במקום הראשון במצעד העברי השבועי של רשת ג'.
רקע וכתיבה

השיר נכתב על ידי מקס גת-מור והופק על ידי עופר ניסים, בהתאם ללחנו של צביקה פיק. זהו שיתוף הפעולה השני של פיק ואינטרנשיונל, כשהראשון היה בשיר "אני לא יכולה בלעדיך", שנכלל ב'אומפטמפה'. ב-1 ביולי 1995, לפני צאת השיר, התראיינה אינטרנשיונל לראש אחד, שם הצהירה כי בכוונתה להוציא שיתוף פעולה נוסף עם פיק בעוד כמה חודשים.
"מי שלא רוקד עומד" הוא הדואט הראשון של אינטרנשיונל.
הצלחה

ב-22 באוקטובר 1995 נכנס השיר לראשונה למצעד הסינגלים השבועי של רשת ג' במקום העשירי. ב-26 בנובמבר עלה למקום הראשון, שם שהה במשך שבועיים רצופים. ב-14 בינואר 1996 יצא מהמצעד לאחר עשרה שבועות רצופים מאז כניסתו.
בתרבות הפופולרית

שיר זה נכלל במחזמר הלהיטים "מרי לו" שעלה לראשונה בתיאטרון הבימה בשנת 2002 ומבוסס על 25 משיריו של צביקה פיק.
מיקומי שיא

|   ‏‏‏  מצעדים ודירוגים (1995)> מדינה |   ‏‏‏  מצעדים ודירוגים (1995)> מצעד |   ‏‏‏  מצעדים ודירוגים (1995)> מיקום שיא |   ‏‏‏  מצעדים ודירוגים (1995)>  |
| --- | --- | --- | --- |
|  ישראל | המצעד העברי השבועי של רשת ג' | 1 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | ספטמבר 1995 | תקליטור | IMP דאנס |  |
לילה של יום מפרך (סרט)

| --- | --- |

כרזת הסרט
 בימוי:  ריצ'רד לסטר
 הופק בידי:  וולטר שנסון
 תסריט:  אלן אואן
 עריכה:  ג'ון ג'ימפסון 
 שחקנים ראשיים:  ג'ון לנון פול מקרטני ג'ורג' האריסון רינגו סטאר
 מוזיקה:  הביטלס
 צילום:  גילברט טיילור 
 מדינה:  הממלכה המאוחדת 
 חברה מפיצה:  יונייטד ארטיסטס
 שיטת הפצה:  וידאו על פי דרישה 
 הקרנת בכורה:  6 ביולי 1964
 משך הקרנה:  87 דקות
 שפת הסרט:  אנגלית
 סוגה:  סרט קומדיה, סרט מוזיקלי 
 תקציב:  189,000‏£
 הכנסות:  12,299,668‏$
 הכנסות באתר מוג'ו:   harddaysnight00
 פרסים:  מועמדות לשני פרסי אוסקר לפסקול ולתסריט  פרס גראמי על פסקול
 סרט הבא:  Help!
 דף הסרט ב־IMDb
 
"A Hard Day's Night" (לילה של יום מפרך) הוא סרט קולנוע בריטי משנת 1964 שבו מככבים חברי להקת הביטלס. הסרט, בבימויו ריצ'רד לסטר לפי תסריט של אלן אואן, הוא קומדיה מוזיקלית המציגה יום טיפוסי לכאורה בחייה של הלהקה, בשיאה של תופעת הביטלמניה. "A Hard Day's Night" היה הסרט הראשון שבו השתתפו חברי הביטלס והקרנת הבכורה שלו התקיימה בבריטניה ב-6 ביולי 1964. "A Hard Day's Night" הוא גם שמו של אחד מאלבומי הלהקה המכיל את פסקול הסרט, ושמו של אחד משיריה. הסרט נבחר על ידי השבועון טיים מגזין למקום 55 בין "100 הסרטים הגדולים ביותר בכל הזמנים".
שם הסרט נטבע על פי ביטוי של רינגו סטאר לתיאור ליל הקלטות ארוך. בישראל שווק הסרט תחת השם "ארבעת המופלאים".
תקציר העלילה

הסרט מציג יום בחייהם של חברי הביטלס בסגנון מוקומנטרי. חברי הביטלס, ג'ון לנון, פול מקרטני,
ג'ורג' האריסון ורינגו סטאר, נראים בסרט כשהם בורחים ממעריצים, עורכים חזרות לקראת הופעה, מתראיינים לעיתונות ומופיעים מול קהל.
ה"סבא" של פול מקרטני נוסע ביחד עם הלהקה, ומדכא את רינגו, שבורח, והלהקה מנסה לחפש אותו. בעוד שהכוונה המקורית הייתה לתעד את חיי הביטלס בתקופת ההופעות האינטנסיביות שלהם, דמות הסבא הוכנסה על ידי התסריטאי אואן על מנת ליצור סצנות ומצבים הומוריסטיים ופרועים. אואן בנה לשון שנונה של דיאלוגים שהתבססה על שנינותם הטבעית של חברי הלהקה, בעיקר ג'ון, כפי שהתבטאה בעשרות מסיבות עיתונאים ועל סגנון ליברפולי אותנטי. עם זאת, חלק משורות התסריט שונו תוך כדי חזרות לפי הצעותיהם של חברי הלהקה, על מנת לשוות להם צליל אותנטי יותר.